./data/stoa0275/stoa017/stoa0275.stoa017.opp-lat1.xml
Tertullian
Sit nunc aliqua iustitia quaestus, secura de cupiditatis etmendacii observatione, in crimen offendere idololatriae eam opinor,quae ad ipsam idolorum animam et spiritum pertinet, quae omnedaemonium saginat  Sane, non illa principalis idololatria? Viderint,si eaedem merces, tura dico et cetera peregrinitatissacrificium idolorum etiam hominibus ad pigmenta medicinalia,nobis quoque insuper ad solatia sepulturae usui sunt  Certecum pompae, cum sacerdotia, cum sacrificia idolorum de periculis,de damnis, de incommodis, de cogitationibus, de discursibus negotiationibusveinstruuntur, quid aliud quam procurator idolorumdemonstraris? Nemo contendat posse hoc modo omnibus negotiationibus controversiam fieri  Graviora delicta quaeque pro magnitudinepericuli diligentiam extendunt observationis, ut non ab histantum abscedamus, sed et ab iis per quae fiunt  Licet enim abaliis fiat, non interest, si per me  In nullo necessarius esse debeoalii, cum facit quod mihi non licet  Ex hoc, quod vetor facere,intellegere debeo curandum mihi esse, ne fiat per me  Deniquein alia causa non levioris reatus praeiudicium istud observo Nam quod mihi de stupro interdictum sit, aliis ad eam rem nihilaut operae aut conscientiae exhibeo  Nam quod ipsam carnemmeam a lupanaribus segregavi, agnosco me neque lenocinium nequeid genus locorum alterius causa exercere posse  Sic et homicidiiinterdictio ostendit mihi lanistam quoque ab ecclesia arceri:nec per se non faciet quod faciendum alio subministrat Ecce magis proximum praeiudicium  Si publicarum victimarum redemptorad fidem accedat, permittes ei in eo negotio permanere?Aut si iam fidelis id agere susceperit, retinendum in ecclesia putabis? Non opinor, nisi si quis et de turario dissimulabit  Scilicetad alios pervenit procuratio sanguinis, ad alios odorum  Si,antequam idola in saeculo essent, his mercibus adhuc informisidololatria transigebatur, si et nunc fere sine idolo opus idololatriaeincendiis odorum perpetratur, et quid maioris operae et ergadaemonia turarius  Nam facilius sine idolo idololatria, quam sineturarii merce  Ipsius fidei conscientiam perrogemus  Quo oreChristianus turarius, si per templa transibit, quo ore fumantesaras despuet et exsufflabit, quibus ipse prospexit? Qua constantiaexorcizabit alumnos suos, quibus domum suam cellarium praestat?Ille quidem si excluserit daemonium, non sibi placeat de fide Neque enim inimicum exclusit  Facile debuit de eo impetrare,quem quotidie pascit  Nulla igitur ars, nulla professio, nulla negotiatio,quae quid aut instruendis aut formandis idolis administrat,carere poterit titulo idololatriae; nisi si aliud omnino interpretemuridololatrian, quam famulatum idolorum colendorum